
A magyar katonai hírszerzés kihívásai a rendszerváltást követően

A hírszerző és biztonsági szolgálatok meghatározó szerepet játszanak az államok kül- és biztonságpolitikájának alakításában, stratégiai döntéseik meghozatalában, és saját biztonságuk szavatolásában.
A rendszerváltást követő időszakban a katonai felderítő/hírszerző rendszert új nemzetbiztonsági struktúra váltotta fel. 2012. január 01-jén a Magyar Köztársaság Katonai Felderítő Hivatal és Magyar Köztársaság Katonai Biztonsági Hivatal összevonásával megalakult a Katonai Nemzetbiztonsági Szolgálat. Az integrációnak köszönhetően a nemzetbiztonsági tevékenység még hatékonyabbá vált.
Az elmúlt néhány évtized technológiai fejlődése magával hozta a hírszerző szolgálatok eszközeinek modernizációját, melynek következtében a szolgálatok SIGINT képességei ugrásszerűen javultak. A speciális technikai háttér az emberi erővel folytatott adatszerzést is befolyásolta: a technikai és az emberi eszközök aránya is jelentősen megváltozott. A technikai megoldások előretörése és túlsúlya bizonyos fokig megtévesztő lehet. Gondoljunk például arra, hogy az emberek viselkedésében, gondolataiban az infokommunikációs eszközök nem tudnak olvasni. Ebből kifolyólag a közvetlen emberi erővel folytatott hírszerzés, a HUMINT szerepét nem célszerű elhanyagolni, sőt az eredményesség érdekében a megfelelő módon kell kezelni jelen korban is.
A katonadiplomáciai információszerzés része az állami vezetés védelmi és katonapolitikai tevékenységének. A katonai attasé fő feladata a diplomáciai külképviselet tevékenységébe illeszkedve együttműködési, képviseleti, kommunikációs és információs feladatok végrehajtása., valamint a az államfő, a honvédelmi miniszter és a vezérkari főnök, illetve az egész haderő együttes képviselete a védelemdiplomáciai, a nemzetközi katonai kapcsolati érdekek érvényesítése során.
A biztonsági kihívások, kockázatok, veszélyek megelőzése, kezelése és az érdekérvényesítés meghatározóan a katonai hírszerző szolgálatok illetékességi körébe tartozik. A nemzetbiztonsági tevékenység a nemzetközi biztonsági környezet megváltozása miatt jelentősen felértékelődött.



